Source: http://www.viaiuris.sk/aktualne/archiv.html
Timestamp: 2013-05-19 11:51:19+00:00
Document Index: 14354724

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

VIA IURIS - Centrum pre práva občana - Aktuálne
14. Máj. 2013
Máme radosť: Najvyšší súd zrušil povolenie na skládku odpadov v Pezinku.
Desiatky Pezinčanov tlieskali verdiktu Najvyššieho súdu, ktorý svojím rozhodnutím 14.5.2013 zrušil povolenie na skládku odpadov v Pezinku.|viac ... 13. Máj. 2013
Najvyšší súd rozhodne o budúcnosti skládky v Pezinku.
V utorok 14. mája 2013 o 10-tej hodine sa uskutoční verejné pojednávanie senátu Najvyššieho súdu, ktorý rozhodne o budúcnosti skládky odpadov v Pezinku. Najvyšší súd sa kauzou bude zaoberať opakovane – nadväzne na to, ako o kauze rozhodol v januári tohto roka Súdny dvor Európskej únie (SD EÚ). Rozsudok SD EÚ je záväzný pre Najvyšší aj Ústavný súd SR. Stranami sporu sú Pezinčania a mesto Pezinok ako žalobcovia a žalovanou stranou je Slovenská inšpekcia životného prostredia. Právnu pomoc žalobcom, z radov obyvateľov Pezinka zabezpečuje VIA IURIS v osobe spolupracujúcej advokátky Zuzany Čaputovej.|viac ... 10. Máj. 2013
Stanovisko VIA IURIS k novele zákona o organizácii Ústavného súdu SR.
Národná rada SR dňa 30. apríla 2013 schválila novelu zákona č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov (ďalej „zákon o organizácii Ústavného súdu SR“). Deklarovaným cieľom novely bolo vyriešiť zablokovanie Ústavného súdu SR pri rozhodovaní o námietkach zaujatosti voči sudcom ústavného súdu, ku ktorému prišlo v konaní o ústavnej sťažnosti Jozefa Čentéša proti rozhodnutiu prezidenta Ivana Gašparoviča o jeho nevymenovaní do funkcie generálneho prokurátora.|viac ... 16. Apr. 2013
Podporiť VIA IURIS už môžete aj prostredníctvom projektu DARUJME.
VIA IURIS sa v týchto dňoch zaradilo medzi renomované mimovládne organizácie, ktorých činnosť môžete podporiť aj prostredníctvom projektu DARUJME.|viac ... 12. Apr. 2013
Práva združenia Podpoľanie nad zlato boli porušené.
Práva združenia Podpoľanie nad zlato pri povoľovaní ťažby zlata pri Detve boli porušené: Najvyšší súd potvrdil, že verejnosť bola z konania o určení dobývacieho priestoru vylúčená nezákonne.
DETVA, BANSKÁ BYSTRICA 12.4.2013: Občianske združenie „Podpoľanie nad zlato“ z Detvy sa dlhodobo usiluje zastaviť projekt ťažby zlata v lokalite Detva. Združenie nesúhlasí s plánmi spoločnosti Eastern Mediterranean Resources – Slovakia s.r.o., ktorá sa usiluje v Detve o ťažbu zlata metódou kyanidového lúhovania.|viac ... 09. Apr. 2013
Rozsudok v prípade Harabin proti GP je podľa právnika nezákonný.
Dňa 24. septembra 2012 rozhodol Okresný súd Bratislava I (konkrétne sudkyňa Mgr. Adela Unčovská), že Generálna prokuratúra SR musí zaplatiť Štefanovi Harabinovi ako odškodnenie sumu 150 000 €, a to najmä za to, že generálny prokurátor Dobroslav Trnka na tlačovej konferencii verejne potvrdil informáciu, že v spise na Generálnej prokuratúre SR sa nachádza prepis odposluchu rozhovoru medzi Štefanom Harabinom a albánskym drogovým dílerom Bakim Sadikim. Podľa dostupných informácií bude teraz Krajský súd v Bratislave rozhodovať v odvolacom konaní, či tento rozsudok potvrdí alebo zruší.
|viac ... 24. Mar. 2013
Sokratov inštitút - téma pre Slovenský rozhlas.
Spolupracujúce advokátky VIA IURIS Zuzana Čaputová a Eva Kováčechová sa stali lektorkami vznikajúceho Sokratovho inštitútu.|viac ... 22. Mar. 2013
VIA IURIS začala realizovať projekt „Z Aarhusu do Bratislavy“.
Odborná organizácia VIA IURIS v týchto dňoch začala realizovať dvojročný projekt „Z Aarhusu do Bratislavy – Informovaná verejnosť rozhoduje o životnom prostredí“. Realizácia projektu je umožnená vďaka podpore z Programu švajčiarsko-slovenskej spolupráce v rámci rozšírenej Európskej únie.|viac ... 21. Mar. 2013
VIA IURIS predstavuje publikáciu o profesijnej etike sudcov.
Ako by sa mal sudca správať na pojednávaní? Majú byť obmedzované jeho nepracovné kontakty s advokátmi? Má byť regulované prijímanie darov a pohostenia sudcami? Majú byť kladené požiadavky na správanie sa sudcu mimo výkonu jeho funkcie? Aké mimosúdne aktivity by nemal sudca vykonávať? Kde sú hranice slobody jeho prejavu?|viac ... 26. Feb. 2013
Komentár M. Kocúra pre Pravdu: Justícia v službe spravodlivosti.
Výkonný riaditeľ VIA IURIS Miroslav Kocúr napísal pre denník Pravda komentár, ktorý bol publikovaný 21.2.2013. Prinášame Vám ho v celom rozsahu.|viac ... Predchádzajúce1234...Nasledujúcepošli na vybrali.sme.sk